《祇事昭陵述感》
明代·黎民表

日角常瞻御榻前，岂知人世有桑田。
金媵顾命留三相，玉辇升中已一年。
封似灞陵终用俭，衣留轩冢合成仙。
微臣握管恩偏重，痛彻龙髯上九天。

作者简介：明广东从化人，字惟敬，号瑶石山人。黎贯子。黄佐弟子。以诗名，与王道行、石星、朱多煃、赵用贤称“续五子”。亦工书画。嘉靖举人。选入内阁，为制敕房中书舍人，出为南京兵部车驾员外郎。万历中官至河南布政司参议。有《瑶石山人稿》、《养生杂录》、《谕后语录》。